ชง ครม.หนุนเที่ยวเมืองรอง 
สรรพากรให้ลดหย่อนภาษีได้ 1.5 หมื่นบาท,สรรพากรชง ครม.หักค่าลดหย่อนหนุนท่องเที่ยวเมืองรอง 15,000 บาทต่อปี พร้อมเสนอค่าลดหย่อนบุตรคนละ 30,000บาทจากไม่เกิน 3 คน เป็นไม่จำกัดจำนวน และเพิ่มค่าลดหย่อนเงินค่าฝากครรภ์ให้อีกคนละไม่เกิน 60,000 บาท กระตุ้นคนไทยมีลูกเพิ่ม ขณะที่สถานการณ์ท่องเที่ยวไทยปี 60 สวยสดงดงาม,นายประสงค์ พูนธเนศ อธิบดีกรมสรรพากร เปิดเผยว่า การประชุม ครม.วันที่ 26 ธ.ค.นี้กระทรวงการคลังจะเสนอมาตรการสนับสนุนการท่องเที่ยวเมืองรองตามที่กรมสรรพากรเสนอ โดยมีหลักการว่ากรมจะเพิ่มการหักค่าลดหย่อนจากการท่องเที่ยวเมืองรองคนละไม่เกิน 15,000 บาทต่อปี ตลอดเวลา 1 ปี หรือภายในปี 61 ซึ่งจะเริ่มมาตรการดังกล่าวตั้งแต่วันที่ 1 ม.ค.จนถึง 31 ธ.ค.61,โดยมีหลักการที่ผ่อนปรนมากๆ คือนักท่องเที่ยวที่ไปใช้บริการ เช่น โรงแรม โฮมสเตย์ ร้านอาหารและร้านค้าโอทอป หรือร้านขายของที่ระลึกชุมชนที่อยู่ในเมืองรองตามที่การท่องเที่ยวแห่งประเทศไทย (ททท.) กำหนด จะสามารถนำค่าใช้จ่ายมาหักค่าลดหย่อนได้ไม่เกิน 15,000 บาทต่อปี โดยนำเอกสารหลักฐานภาษี เช่น ใบเสร็จรับเงินหรือบิลเงินสดมาใช้เป็นเอกสารรับรองการหักค่าลดหย่อนได้แล้ว ซึ่งต่างจากมาตรการสนับสนุนท่องเที่ยวเดิมที่ต้องใช้ใบกำกับภาษีเต็มรูปแบบเท่านั้น ขณะที่โรงแรมและร้านค้าต้องจดทะเบียนเสียภาษีอย่างถูกต้องตามกฎหมายด้วย,ยอมรับว่าทำให้สรรพากรเสียรายได้บ้าง เบื้องต้นคาดจะสูญเสียรายได้ไม่ถึง 10,000 ล้านบาท แต่คุ้มค่า เพราะจะทำให้เกิดรายได้กระจายไปทั่วประเทศ โดยเฉพาะในเมืองรองเนื่องจากทุกบาททุกสตางค์ที่นักท่องเที่ยวใช้จ่ายถือเป็นการกระจายรายได้ไปถึงชนบทโดยตรง ส่วนเมืองใดจะเป็นเมืองรองนั้น กระทรวงการคลังได้ให้กระทรวงการท่องเที่ยวและกีฬาช่วยกำหนดเมืองรองแทนกรมสรรพากร เนื่องจากมีความเชี่ยวชาญมากกว่า,นอกจากนี้ กรมสรรพากรยังอยู่ระหว่างเสนอให้กระทรวงการคลังพิจารณา มาตรการภาษีเงินได้บุคคลธรรมดาเพื่อสนับสนุนการมีบุตร โดยให้หักเป็นค่าลดหย่อนบุตรได้คนละ 30,000 บาท ไม่จำกัดจำนวน จากเดิมหักค่าลดหย่อนบุตรได้ไม่เกิน 3 คน และเพิ่มเงินฝากครรภ์บุตรได้คนละ 60,000 บาท จากเดิมที่ไม่เคยมีมาก่อน โดยมาตรการนี้สำหรับการจ่ายตั้งแต่ 1 ม.ค.61 เป็นต้นไป ซึ่งมาตรการเพิ่มค่าลดหย่อนบุตรไม่ต้องแก้กฎหมาย แค่เสนอให้ ครม.เห็นชอบแต่มาตรการเพิ่มเงินฝากครรภ์บุตรต้องแก้ไขประมวลรัษฎากร ซึ่งอาจไม่ทันปีภาษี 60 ยื่นปี 61 มาตรการนี้หนุนให้คนไทยมีบุตรเพิ่มขึ้น หลังมีข้อมูลว่าในอนาคตประเทศไทยจะเข้าสู่ประเทศสังคมผู้สูงอายุ โดยจากประชากร 70 ล้านคนนั้น มี 25 ล้านคนที่อยู่ในวัยทำงาน ส่วนอีก 40 ล้านคนมีอายุเกิน 60 ปี,นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา กล่าวว่า จากการประเมินสถานการณ์ท่องเที่ยวไทยล่าสุด ตั้งแต่ 1 ม.ค.-23 ธ.ค. เห็นแนวโน้มการเติบโตที่ดี โดยเฉพาะต่างชาติที่ เข้ามาแล้วกว่า 34.3 ล้านคน สร้างรายได้กว่า 1.7 ล้านล้านบาทนั้น ทำให้ประเมินว่าเมื่อสิ้นสุดปี 60 จะมีนักท่องเที่ยวต่างชาติเข้ามากว่า 35.38 ล้านคน โต 8.77% เทียบกับปีก่อน และสร้างรายได้รวมกว่า 1.83 ล้านล้านบาท หรือขยายตัว 12.03% ขณะที่ตลาดในประเทศคาดว่าจะไม่ต่ำกว่า 152 ล้านคน เพิ่มขึ้น 4.39% คิดเป็นรายได้กว่า 930,000 ล้านบาท โต 5.93% ดังนั้นเมื่อรวมทั้งตลาดไทยและต่างชาติ อุตสาหกรรมท่องเที่ยวไทยจึงสร้างรายได้รวมกว่า 2.76 ล้านล้านบาท โต 9.89% โดยประเทศที่สร้าง รายได้สูงสุดยังคงเป็นจีนที่ยอดรวมกว่า 531,000 ล้านบาท อันดับ 2 รัสเซีย ทำรายได้ 105,000 ล้านบาท อันดับ 3 มาเลเซีย ทำรายได้ 86,000 ล้านบาท.
สรรพากรชง ครม.หักค่าลดหย่อนหนุนท่องเที่ยวเมืองรอง 15,000 บาทต่อปี พร้อมเสนอค่าลดหย่อนบุตรคนละ 30,000บาทจากไม่เกิน 3 คน เป็นไม่จำกัดจำนวน
สรรพากร,ลดหย่อนภาษี,ท่องเที่ยวเมืองรอง,ประสงค์ พูนธเนศ,พงษ์ภาณุ เศวตรุนทร์